Ericu950/Stoicheia-meter-silver huggingface dataset:
ἔτι πρὸς τούτοις καὶ ἄρτον ζωῆς αὐτὸς ἑαυτὸν ὠνόμαζεν λέγων ἐγώ εἰμι ὁ ἄρτος τῆς ζωῆς , ἐγώ εἰμι ὁ ἄρτος ὁ ζῶν ὁ ἐκ τοῦ οὐρανοῦ καταβάς .
καὶ ὅπως ὑπῆρχε ζῶν , διεσάφει τρανότατα διαρθρῶν ἐν οἷς φησιν  καθὼς ἀπέστειλέν με ὁ ζῶν πατὴρ κ ἀγὼ ζῶ διὰ τὸν πατέρα , καὶ ὁ τρώγων με κ ἀκεῖνος ζήσει δι ἐμέ  .
τοῦτο δὲ καὶ ἐν ἑτέροις ἐδίδαξεν εἰπών ὥσπερ γὰρ ὁ πατὴρ ζωὴν ἔχει ἐν ἑαυτῷ , οὕτως καὶ τῷ υἱῷ ἔδωκεν ζωὴν ἔχειν ἐν ἑαυτῷ .
ἄρ οὖν καὶ ἄρτος ἦν ζωῆς καὶ ὑπῆρχεν ἐν τῷ οὐρανῷ τὰς ἀγγελικὰς δυνάμεις ἐπάρδων καὶ τρέφων τῇ τῆς θεότητος αὐτοῦ δυνάμει , καὶ τοσαῦτα ἦν πρὶν ἐπὶ γῆς ἐλθεῖν , υἱός τε ἦν ζωὴν ἔχων ἐν ἑαυτῷ , ὁμοίως τῷ πατρὶ ζωὴν ἔχοντι ἐν ἑαυτῷ .
τὸ γὰρ ἐξαίρετον καὶ ἰδιάζον τῆς τοῦ πατρὸς ἀγενήτου καὶ θεϊκῆς ζωῆς 0 .
δι ἣν μόνος ἔχειν ἀθανασίαν κατὰ τὸν θεῖον ἀπόστολον εἴρηται μόνος ἂν ἔχοι ὁ υἱός , ἅτε εἰκὼν τοῦ πατρὸς καὶ κατὰ τοῦτο τυγχάνων ·
ἔχει δὲ τὴν εἰρημένην ζωὴν οὐκ ἄναρχον οὐ δὲ ἀγένητον οὐ δὲ ἰδιόκτητον ὁμοίως τῷ πατρί , ἀλλὰ παρὰ τοῦ πατρὸς λαβών .
οὕτως γάρ φησιν καὶ τῷ υἱῷ ἔδωκεν ζωὴν ἔχειν ἐν ἑαυτῷ , καθὼς ὁ πατὴρ ζωὴν ἔχει ἐν ἑαυτῷ .
οὐκοῦν ὁ μὲν ἔδωκεν , ὁ δὲ εἴληφεν .
καὶ μόνος τοῦτ εἴληφεν τὸ γέρας , ὡς μὴ ἔξωθέν ποθεν αὐτῷ πορίζεσθαι ὁμοίως τοῖς λοιποῖς ζῶσιν τὴν ζωήν , ἀλλ ἐν ἑαυτῷ πηγάζουσαν ἔχειν αὐτὴν κατὰ τὴν ἐν τῷ πατρί .
διὸ πάντα μὲν τὰ τῆς ζωῆς μέτοχα ἐξ ἐπιχορηγίας τοῦ υἱοῦ ζῇ ·
μόνος δὲ αὐτὸς πηγάζουσαν ζωὴν ἔχει ἐν ἑαυτῷ , τοῦ πατρὸς αὐτῷ τοῦτο δωρησαμένου εἰς ἀπόλαυσιν τῶν μελλόντων δι αὐτοῦ ζωοποιεῖσθαι .
ὃ δὴ καὶ αὐτὸς διδάσκει λέγων καθὼς ἀπέστειλέν με ὁ ζῶν πατὴρ κ ἀγὼ ζῶ διὰ τὸν πατέρα , καὶ ὁ τρώγων με κ ἀκεῖνος ζήσει δι ἐμέ .
οὗτός ἐστιν ὁ ἄρτος ὁ ἐκ τοῦ οὐρανοῦ καταβάς .
ὁρᾶς ὅπως καὶ ἐν οὐρανῷ ὑπάρχων ἄρτος ἦν ζωῆς .
διὸ λέλεκταί που ἄρτον ἀγγέλων ἔφαγεν ἄνθρωπος .
καὶ πρὶν ἀπεστάλθαι ἄρα ὑπὸ τοῦ πατρὸς ἐν οὐρανῷ ἦν καὶ ἔζη διὰ τὸν πατέρα , οὐχ ὡς λόγος σημαντικὸς οὐ δ ὡς ἓν καὶ τ αὐτὸν ὑπάρχων τῷ θεῷ , ἀλλ ὡς ὑφεστὼς καὶ ζωὴν ἰδίαν ἔχων , ἣν ὁ πατὴρ αὐτῷ δέδωκεν .
καὶ προϊὼν δὲ ἑξῆς τὸ ὑπερέχον τῆς τοῦ πατρὸς δόξης παριστὰς ἔλεγεν καθὼς ἐδίδαξέν με ὁ πατήρ .
ταῦτα λαλῶ .
καὶ ὁ πέμψας με μετ ἐμοῦ ἐστιν ·
οὐκ ἀφῆκέν με μόνον , ὅτι ἐγὼ τὰ ἀρεστὰ αὐτῷ ποιῶ πάντοτε .
τήρει δὲ ἀκριβῶς , ὅπως εἴρηται πάντοτε .
οὐ γὰρ νῦν , φησίν , ὅτε ἐπὶ γῆς ἀνθρώποις διὰ σαρκὸς ὁμιλῶ , τὰ ἀρεστὰ τῷ πατρὶ διαπράττομαι , ἀλλὰ καὶ πάντοτε .
καὶ ταῦτα δὲ λαλεῖν μαρτύρεται , ἅπερ ὡς παρὰ διδασκάλου παρὰ τοῦ πατρὸς μεμάθηκεν ·
οὐκοῦν καὶ διδάσκαλον ἐπιγράφεται τὸν πατέρα , ἕτερος ὢν δηλαδὴ παρ αὐτόν , εἴγε πᾶς ὅ τῳ μαθητευόμενος ἕτερος τυγχάνει τοῦ διδάσκοντος .
εἰ δ ἐν τῷ θεῷ ἦν ὁ λόγος , δι ὃν καὶ λογικὸς ἂν ῥηθείη , τῶν τοῦ πατρὸς νοημάτων σημαντικός τις ὤν , πῶς ἂν αὐτὸς ἑαυτοῦ γένοιτο διδάσκαλος ;
πῶς δ ἀχώριστος ὢν τοῦ θεοῦ , ἑαυτὸν ἔλεγεν ἀπεστάλθαι ;
πῶς δὲ ἕν καὶ τ αὐτὸν ὑπάρχων τῷ θεῷ τὰ ἀρεστὰ πράττειν αὐτῷ διεμαρτύρετο ;
εἰ δὲ πρὸς ταῦτα λέγοι Μάρκελλος ἐν τῇ σαρκὶ ὄντα τὸν λόγον ταύτας εἰρηκέναι τὰς φωνάς , καὶ τί τοῦτο φήσομεν πρὸς τὸ μὴ ὁμολογεῖν υἱὸν αὐτὸν εἶναι , ἀλλὰ λόγον μόνον ;
πῶς δ ἐν τῇ σαρκὶ ἦν , ὅτε ταῦτ ἔλεγεν ;
ἆρά γε ζῶν καὶ ὑφεστὼς καὶ τοῦ πατρὸς ὑπάρχων ἐκτός 0 ;
καὶ τίς ἦν ὁ πατὴρ τότε , μὴ τὸν οἰκεῖον κεκτημένος ἐν αὑτῷ λόγον .
ἀλλ ὑφεστὼς ἄνευ λόγου 0 ;
ἐνοικῶν δ ἐν τῇ σαρκὶ ὁ λόγος 0 .
ὅτ ἐπὶ γῆς ἐποιεῖτο τὰς διατριβάς , εἰ μὲν τοῦ πατρὸς ἐκτὸς ἦν , ζῶν καὶ ὑφεστὼς καὶ τὴν σάρκα κινῶν ψυχῆς δίκην , ἕτερος δηλαδὴ παρὰ τὸν πατέρα , καὶ δύο πάλιν ὑποστάσεις αὐτός τε καὶ ὁ πατὴρ ὑπῆρχον , μάταιός τε πᾶς ὁ Μαρκέλλου πεφώραται πόνος οὐσιώδη λόγον ζῶντα καὶ ὑφεστῶτα τὸν ἐν τῇ σαρκὶ γενόμενον ὁριζομένου 0 .
εἰ δ ἐκτὸς ὑπῆρχεν τοῦ θεοῦ ὁ ἐν τῷ σώματι κατοικῶν λόγος , ἥνωτο δὲ καὶ συνῆπτο τῷ θεῷ ὡς ἕν τε καὶ τ αὐτὸν εἶναι αὐτῷ , ἐξ ἀνάγκης δώσει ἢ αὐτὸν εἶναι τὸν πατέρα ἐν τῇ σαρκί , ἢ τὸν υἱὸν ὑφεστῶτα καθ ἑαυτὸν καὶ ἐνεργοῦντα ἐν τῷ σώματι , ἢ ψυχὴν ἀνθρώπου , ἢ εἰ μηδὲν τούτων , αὐτόματον κινεῖσθαι τὴν σάρκα , ἄψυχον οὖσαν καὶ ἄλογον 0 1 2 .
εἰ μὲν οὖν τὸν πατέρα λέγοι , ἔσται ὁ πατὴρ αὐτῷ ὁ γεννηθεὶς καὶ παθὼν καὶ πᾶν ἔργον ἀνθρωποπαθὲς ὑπο μείνας .
ὃ δὴ φθεγξάμενον τὸν Σαβέλλιον ἀσεβείας ἐγράψατο γραφὴν τοῦ θεοῦ ἡ ἐκκλησία .
εἰ δὲ τὸν πατέρα λέγειν οὐ θεμιτὸν ἐνανθρωπήσαντα , τὸν υἱὸν ὁμολογεῖν ἀνάγκη αὐτῷ μαθητευομένους τοῦτο διδάσκοντι 0 1 .
εἰ δὲ τοῦτον ἀρνοῖτο Μάρκελλος ὑφεστάναι , ὥρα ψιλὸν ἄνθρωπον αὐτὸν ὑποτίθεσθαι ἐκ σώματος καὶ ψυχῆς συνεστῶτα 0 .
ὡς μηδὲν τῆς κοινῆς ἀνθρώπων διαλλάττειν φύσεως 0 .
ἀλλὰ καὶ τοῦτο τῆς ἐκκλησίας ἀπελήλαται τὸ δόγμα ·
ὃ δὴ πάλαι μὲν Ἐβιωναῖοι νεωστὶ δὲ ὁ Σαμοσατεὺς καὶ οἱ ἐπίκλην ἐξ αὐτοῦ Παυλιανοὶ φρονήσαντες δυσφήμων ὑπέμειναν δίκην 0 .
τί δὴ οὖν λείπεται μετὰ ταῦτα ἢ τὴν σάρκα μόνον εἰσάγειν δίχα παντὸς ἐνοίκου δίκην τῶν παρὰ τοῖς θαυματοποιοῖς αὐτομάτων κινουμένην ;
καὶ πῶς ἡ σὰρξ καὶ αὐτὸ καθ ἑαυτὸ τὸ σῶμα δίχα τοῦ ἐνεργοῦντος εἶπεν ἂν καθὼς ἐδίδαξέν με , ταῦτα λαλῶ ;
πῶς δὲ ἡ σὰρξ εἶπεν ἂν ὅτι ἐγὼ τὰ ἀρεστὰ αὐτῷ ποιῶ πάντοτε ;
πῶς δὲ ἡ σὰρξ ἀπεστάλθαι ἑαυτὴν παρὰ τοῦ πατρὸς ἔλεγεν ;
ἆρα δὲ πατέρα τῆς σαρκὸς τὸν θεὸν λέγειν ὅσιον , ἢ μᾶλλον τοῦ ἐν αὐτῇ κατοικοῦντός τε καὶ ἐνεργοῦντος 0 1 ;
τίς οὖν ἦν οὗτος ;
πότερα ὁ ἐν τῷ θεῷ λόγος , αὐτὸς ὢν ὁ θεὸς κατὰ Σαβέλλιον , ἤ , ὅπερ ὅσιον καὶ ἀληθὲς λέγειν , ὁ ζῶν καὶ ὑφεστὼς μονογενὴς υἱὸς τοῦ θεοῦ 0 1 ;
εἰ δὲ μηδέτερα τούτων λέγοι , ἐξ ἀνάγκης ὑποστήσεται ψυχὴν ἀνθρώπου , καὶ ἔσται αὐτῷ ψιλὸς ἄνθρωπος ὁ Χριστός ·
καὶ οὐκέτι Σαβελλι αν ός , Παυλιανὸς δ ἡμῖν ἔσται ὁ νέος συγγραφεύς .
εἰ δὲ τὸν ἐν τῷ θεῷ φαίη λόγον ἐνοικῆσαι τῇ σαρκὶ οὐδὲν ἕτερον ὄντα ἢ λόγον καὶ λόγον σημαντικὸν ἢ ἐνεργητικόν , καὶ πῶς οὗτος εἶπεν ἂν ζῆν ἰδιάζουσαν ζωὴν παρὰ τὸν πατέρα 0 ;
πῶς δὲ αὐτὸς ἀπέσταλτο συνημμένος καὶ ἡνωμένος ἀεὶ τῷ θεῷ ;
πῶς δὲ καὶ διδάσκαλον αὐτοῦ φησὶν εἶναι τὸν πατέρα ;
πῶς δὲ τὰ ἀρεστὰ τῷ πατρὶ πάντοτε πράττειν ἑαυτὸν ἔλεγεν ;
αὗται γὰρ διαρρήδην υἱοῦ ὑφεστῶτος καὶ ζῶντος εἶεν ἂν φωναί , καὶ δι ὅλου δὲ τοῦ εὐαγγελίου ὁ εὐχόμενος τῷ πατρί , ὁδοξάζων τὸν πατέρα , ὁ παρὰ τοῦ πατρὸς δοξασθῆναι ἀξιῶν , τί ἕτερον ἢ ὑφεστῶτα ἑαυτὸν δείκνυσιν , καὶ μάλιστα ὅτε φησὶν  δύο ἀνθρώπων ἡ μαρτυρία ἀληθής ἐστιν .
ἐγώ εἰμι ὁ μαρτυρῶν περὶ ἐμαυτοῦ , καὶ ὁ πέμψας με πατὴρ μαρτυρεῖ περὶ ἐμοῦ  ;
διὰ τοσούτων αὐτὸς ὁ σωτὴρ ζῶντα ἑαυτὸν παραστήσας οὐδαμοῦ μὲν λόγον ἑαυτὸν ὠνόμασεν , υἱὸν δὲ καὶ φῶς καὶ μονο γενῆ καὶ ἄρτον ζωῆς καὶ πάντα μᾶλλον ἢ λόγον 0 1 .
καὶ λόγον μὲν ἔχειν διδάσκει φάσκων ἐάν τις ἀγαπᾷ με , τὸν λόγον μου τηρήσει , ἑαυτὸν δὲ λόγον εἶναι οὐ φησίν .
πῶς οὖν μετὰ ταῦτα πάντα οὐκ ἐρυθριᾷ ὁ μόνον λόγον καὶ οὐδὲν ἕτερον εἶναι αὐτὸν ἀποφηνάμενος ;
ἐπάκουσον γοῦν ὅπως ἔγραφεν λέγων ὥστε πανταχόθεν δῆλόν ἐστιν μηδὲν ἕτερον τῇ ἀιδιότητι τοῦ λόγου ἁρμόττειν ὄνομα ἢ τοῦθ ὅπερ ὁ ἁγιώτατος τοῦ θεοῦ μαθητὴς καὶ ἀπόστολος Ἰωάννης ἐν ἀρχῇ τοῦ εὐαγγελίου εἶπεν 0 .
καὶ πάλιν ἵνα δείξῃ ὅτι , εἴ τι καινὸν καὶ νεώτερον ὄνομα , τοῦτ ἀπὸ τῆς καινῆς αὐτῷ καὶ νέας ὑπῆρξε κατὰ σάρκα οἰκονομίας 0 .
καὶ αὖθις οὐκοῦν πρὸ μὲν τοῦ κατελθεῖν καὶ διὰ τῆς παρθένου τεχθῆναι λόγος ἦν μόνον .
ἐπεὶ τί ἕτερον ἦν πρὸ τοῦ τὴν ἀνθρωπίνην ἀναλαβεῖν σάρκα τὸ κατελθὸν ἐπ  ἐσχάτων τῶν ἡμερῶν .
ὡς καὶ αὐτὸς γέγραφεν , καὶ γεννηθὲν ἐκ τῆς παρθένου 0 ;
τοσαῦτα Μαρκέλλῳ εἰπεῖν καὶ ἀποφήνασθαι πάρεστιν διὰ τὸ μὴ ὁμολογεῖν τὸν υἱὸν τοῦ θεοῦ .
πρὸς ὃν εἶπεν ἂν ὁ εὐαγγελιστὴς μέγα ἐπιβοήσας ·
τί φῄς , ἄνθρωπε ;
οὐ λόγον αὐτὸν ἔφην μόνον , ἀλλὰ καὶ θεόν , καὶ φῶς τὸ φωτίζον πάντα ἄνθρωπον ἐρχόμενον εἰς τὸν κόσμον , καὶ μονογενῆ υἱὸν τὸν εἰς τὸν κόλπον τοῦ πατρός .
μὴ δὴ οὖν συκοφαντείτω τις τὸν θεολόγον , ἀλλ ἀκριβῶς ἐπαϊέτω αὐτοῦ , ὁποῖον ὑπέθετο λόγον παρὰ πόδας συνάψας καὶ θεὸς ἦν ὁ λόγος καὶ προσθεὶς τὸ πάντα δι αὐτοῦ ἐγένετο .
κατὰ δὲ αὐτὸν τὸν τῶν ὅλων σωτῆρα οὐ δὲ ἅπαξ ὠνόμασται λόγος .
ἀλλὰ υἱὸς θεοῦ καὶ μονογενὴς καὶ φῶς καὶ ζωὴ καὶ ἀλήθεια καὶ πάντα μᾶλλον ἢ λόγος 0 1 .
ηʹ .
εἰ δὲ λέγοι ταῦτα ἐκ τῆς καινῆς διαθήκης εἰρῆσθαι , λεχθήσεται αὐτῷ ὅτι καὶ τὸ ἐν ἀρχῇ ἦν ὁ λόγος οὐ δ ἑτέρωθεν ἦν ἢ ἐξ αὐτῆς .
ἓν δὴ οὖν καὶ τὸ αὐτὸ εὐαγγέλιον ὁ αὐτός τε εὐαγγελιστὴς ὁ λόγον αὐτὸν εἰπὼν καὶ τὰ λοιπὰ πάντα περὶ αὐτοῦ συνεγράψατο .
καὶ Παῦλος δὲ ὁ θεῖος ἀπόστολος λέγων ἡμῖν εἷς θεὸς ὁ πατήρ , ἐξ οὑ τὰ πάντα , καὶ εἷς κύριος Ἰησοῦς Χριστός , δι οὗ τὰ πάντα , δῆλός ἐστιν τὸν πρὸ τῆς ἐνσάρκου παρουσίας υἱὸν τοῦ θεοῦ δι  οὗ τὰ πάντα ἐγένετο , οὐ λόγον ὀνομάζων , ἀλλὰ κύριον Ἰησουν καὶ Χριστόν 0 .
ἀλλ εἰ κατὰ Μάρκελλον εἷς καὶ ὁ αὐτὸς ἦν ὁ θεὸς καὶ ὁ ἐν αὐτῷ λόγος , ἀπήρκει τῷ ἀποστόλῳ φάναι ἡμῖν εἷς θεὸς ὁ πατήρ , ἐξ οὗ τὰ πάντα 0 .
πλήρης γὰρ ἦν ἡ διάνοια καὶ ὁ λόγος αὐτοτελὴς τὸν θεὸν εἰσηγούμενος ποιητὴν τῶν ὅλων .
ἀλλὰ τοῦτο καὶ Ἰουδαῖος ἂν εἴποι .
ὁ δὲ τῆς ἐκκλησίας κῆρυξ πρὸς τῷ προτέρῳ καὶ τὸ δεύτερον μὴ ἀγνοεῖν διδάσκει ·
τί δὲ ἦν τοῦτο ;
καὶ εἷς κύριος Ἰησοῦς Χριστός 0 .
διὸ προστίθησιν τὸ δεύτερον ἑξῆς λέγων ἡμῖν  εἰ γὰρ καὶ μὴ πᾶσιν , ἀλλ ἡμῖν , φησίν  εἷς κύριος Ἰησοῦς Χριστός 0 .
διὰ τί δὲ μετὰ τὸν ἕνα θεὸν καὶ οὗτος ἡμῖν εἷς κύριος , παρίστησιν ἐπιλέγων δι  οὗ τὰ πάντα 0 ·
ἐπειδὴ γὰρ τὰ πάντα δι αὐτοῦ ἐγένετο , εἰκότως ἡμῖν τοῖς τοῦτ ἐπισταμένοις 0 ·
κύριος εἶναι τῶν ὅλων μετὰ τὸν ἐπὶ πάντων θεὸν πεπίστευται .
ὅτι δὲ οὐ περὶ τῆς σαρκὸς ταῦτ ἔλεγεν , ἀλλὰ περὶ τοῦ θεοῦ λόγου , δῆλός ἐστιν ἐκ τοῦ ἐπιφέρειν δι  οὗ τὰ πάντα 0 .
ἡμῖν γάρ φησιν εἷς θεὸς ὁ πατήρ , ἐξ οὗ τὰ πάντα , καὶ εἷς κύριος Ἰησοῦς Χριστός , δι οὗ τὰ πάντα 0 1 2 .
ὃ δὴ καὶ περὶ τοῦ φωτὸς καὶ περὶ τοῦ προόντος λόγου εἴρηται .
αὐτὸς οὖν ἦν Ἰησοῦς Χριστὸς τὸ φῶς καὶ ὁ λόγος .
δι  οὗ τὰ πάντα γέγονεν , ἀλλ οὐχ ἡ σάρξ 0 .
οὐ γὰρ ἂν περὶ τῆς σαρκὸς ἀσυναρτήτως οὕτως εἶπεν ἂν τὸ δι  οὗ τὰ πάντα .
ιʹ .
οἶδεν δὲ τὸν τῆς σαρκὸς προϋπάρχοντα τοῦ θεοῦ υἱὸν Χριστὸν ὀνομάζειν ὁ αὐτὸς Παῦλος , κατὰ τὸ αὐτὸ πέτραν αὐτὸν ἀποκαλῶν , δι ὧν γράφει περὶ τῶν ἐν τῇ ἐρήμῳ συνδιατριψάντων Μωσεῖ , λέγων ἔπινον γὰρ ἐκ πνευματικῆς ἀκολουθούσης πέτρας , ἡ δὲ πέτρα ἦν ὁ Χριστός , καὶ ἐπισφραγίζεται τὸ αὐτὸ μεθ ἕτερα φάσκων μη δὲ ἐκπειράζωμεν τὸν Χριστόν , καθώς τινες αὐτῶν ἐπείρασαν καὶ ὑπὸ τῶν ὀφέων ἀπώλοντο .
καὶ ἔτι μᾶλλον τοῦτ αὐτὸ βεβαιοῖ λέγων πίστει Μωσῆς μέγας γενόμενος ἠρνήσατο λέγεσθαι υἱὸς θυγατρὸς Φαραώ , μείζονα πλοῦτον ἡγησάμενος τῶν Αἰγύπτου θησαυρῶν τὸν ὀνειδισμὸν τοῦ Χριστοῦ .
ἐναργέστατα δὲ ἔτι μᾶλλον τοῦτο συνίστησιν ἐν οἷς φάσκει τοῦτο φρονείσθω ἐν ὑμῖν ὃ καὶ ἐν Χριστῷ Ἰησοῦ , ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν μορφὴν δούλου λαβών , καὶ σχήματι εὑρεθεὶς ὡς ἄνθρωπος 0 .
συνορᾷς ὅτι πρὸ τοῦ κενῶσαι ἑαυτὸν καὶ μορφὴν δούλους λαβεῖν ἦν καὶ προῆν καὶ ἐν μορφῇ θεοῦ ὑπῆρχεν .
τίς δὲ ἦν οὗτος ;
οὐδεὶς ἄλλος ἢ Ἰησοῦς Χριστός 0 .
αὐτὸς οὖν ἦν θεὸς λόγος Ἰησοῦς Χριστὸς καὶ πρὶν ἢ τὴν σάρκα λαβεῖν .
ἀκριβῶς γὰρ ἀκουστέον τοῦ θείου ἀποστόλου λέγοντος τοῦτο φρονείσθω ἐν ὑμῖν ὃ καὶ ἐν Χριστῷ Ἰησοῦ , καὶ διασαφοῦντος ἑξῆς τίς ποτ ἦν οὗτος Ἰησοῦς Χριστός , δι ὧν ἐπισυνάπτει λέγων ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν μορφὴν δούλου λαβών .
μήτι οὖν κ ἀνταῦθα ἐπὶ τὴν σάρκα οἷόν τέ ἐστιν ἐκλαβεῖν τὸ λόγιον ;
μὴ περὶ τῆς σαρκὸς ἁρμόζει λέγειν τὸ ὃς  καὶ καὶ τὸ ὑπάρχων ;
ἀλλὰ μὴ σὰρξ ἐκένωσεν ἑαυτὸν μορφὴν δούλου λαβών ;
ἀλλὰ γελοῖον τοῦτό γε 0 .
φέρ οὖν ἐξετάσωμεν ὅπως εἴρηται τὸ ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν .
εἰ μὲν δὴ λόγος ἦν ἀνύπαρκτος , μηδαμῶς ἔξωθεν τοῦ θεοῦ ὑφεστώς , ἀλλ ἔνδον ὢν ἐν αὐτῷ , ποτὲ μὲν ἐν ἡσυχία καὶ σιγῇ ποτὲ δὲ ἐν τῷ ἐνεργεῖν , καὶ πῶς οὗτος ἦν ἐν μορφῇ θεοῦ , δυνάμει  θεῷ  αὐτὸς ὢν ὁ θεός ;
πῶς δὲ οὐχ ἁρπαγμὸν ἡγήσατο τὸ εἶναι ἴσα θεῷ , αὐτὸς ὢν θεός ;
πῶς δὲ ἐταπείνωσεν ἑαυτὸν ὑπήκοος γενόμενος τῷ πατρί ;
τὸ γὰρ ὑπακούειν τόνδε τῷδε δυεῖν γένοιτ ἂν προσώπων παραστατικόν .
καὶ ἐπειδήπερ τῷ παρὰ ἀνθρώποις λόγῳ κέχρηται εἰκόνι Μάρκελλος , πευστέον εἰ δύναται ἁρμόζειν ἐπὶ τοῦ ἀνθρωπίνου λόγου τὸ λέγειν ·
ὃς ἐν μορφῇ ἀνθρώπου ὢν οὐχ ἁρπαγμὸν ἡγήσατο τὸ εἶναι ἴσα ἀνθρώπῳ , ἀλλ ἑαυτὸν ἐκένωσεν γενόμενος ὑπήκοος τῷ ἀνθρώπῳ ;
καὶ πῶς ὁ ἐν ἀνθρώπῳ συμφυὴς λόγος ταῦτα ἂν ποιή σειεν , ἓν καὶ τ αὐτὸν ὑπάρχων τῷ ἀνθρώπῳ ;
οὐκ ἄρα λόγος ψιλὸς καὶ ἀνυπόστατος ἔσται ἀλλ υἱὸς ἀληθῶς μονογενὴς τοῦ θεοῦ ὁ ἐν μορφῇ θεοῦ ὑπάρχων , ὃς οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν μορφὴν δούλου λαβών , ὃν καὶ Ἰησοῦν Χριστὸν ὠνόμαζεν ὁ θεῖος ἀπόστολος , προϋπάρχοντα αὐτὸν τῆς σαρκὸς ἀκριβῶς ἐπιστάμενος .
ια ′ .
πρὸς τούτοις μεσίτην αὐτὸν τοῦ θεοῦ ὁαὐτὸς ὠνόμασεν , τὴν Μωσέως νομοθεσίαν ἐν χειρὶ αὐτοῦ δεδόσθαι εἰπὼν δι ὧν φησιν ὁ νόμος διαταγεὶς δι ἀγγέλων , ἐν χειρὶ μεσίτου .
ὁ δὲ μεσίτης ἑνὸς οὐκ ἔστιν , ὁ δὲ θεὸς εἷς ἐστιν .
ἀκούεις ὅπως ἰδίως τὸν θεὸν ἀποκαλῶν καὶ ἀγγέλους ὀνομάζων , μεταξὺ τὸν μεσίτην εἰσάγει λέγων ὁ δὲ μεσίτης ἑνὸς οὐκ ἔστιν .
ἦν ἄρα καὶ πρὸ τῆς ἐνανθρωπήσεως κατὰ τοὺς Μωσέως χρόνους μεσιτεύων τῇ νομοθεσίᾳ .
ιβʹ .
καὶ ἀρχιερέα δὲ αὐτὸν ὁ αὐτὸς ἀπόστολος ἀποκαλεῖ λέγων ἔχοντες οὖν ἀρχιερέα μέγαν διεληλυθότα τοὺς οὐρανούς , Ἰησοῦν τὸν υἱὸν τοῦ θεοῦ .
ιγʹ .
οὐ μὴν ἀλλὰ καὶ ἀπαύγασμα τῆς δόξης καὶ χαρακτῆρα τοῦ θεοῦ καὶ υἱὸν καὶ κληρονόμον τὸν αὐτὸν οἶδεν λέγων ἐπ  ἐσχάτου τῶν ἡμερῶν τούτων ἐλάλησεν ἡμῖν ἐν υἱῷ , ὃν ἔθηκεν κληρονόμον πάντων , δι οὗ καὶ ἐποίησεν τοὺς αἰῶνας ·
ὃς ὢν ἀπαύγασμα τῆς δόξης καὶ χαρακτὴρ τῆς ὑποστάσεως αὐτοῦ 0 .
καὶ ἐνταῦθα  ὥσπερ ἀνωτέρω ἐλέγετο περὶ τοῦ λόγου τὸ πάντα δι αὐτοῦ ἐγένετο  , καὶ περὶ τοῦ φωτὸς τὸ ἐν τῷ κόσμῳ ἦν , καὶ ὁ κόσμος δι αὐτοῦ ἐγένετο , καὶ περὶ Ἰησοῦ Χριστοῦ τὸ ἡμῖν εἷς κύριος Ἰησοῦς Χριστός , δι οὗ τὰ πάντα  θέα ὅπως περὶ τοῦ αὐτοῦ ὁμοίως εἴρηται τὸ δι  οὗ καὶ ἐποίησεν τοὺς αἰῶνας 0 1 .
ιδ  .
ἐπιστῆσαι δὲ τὸν νοῦν ἐν τούτοις ἄξιον , ὅπως ὠνόμασται ἀπαύγασμα 0 ·
οἶμαι γὰρ τῆς ἐκ τοῦ πατρὸς τοῦ υἱοῦ γεννήσεως παραστατικὸν εἶναι τὸν λόγον .
πολλάκις γὰρ ὠνομασμένου υἱοῦ καὶ τοῦ θεοῦ πατρὸς χρηματίσαντος , ἵνα μὴ καταπεσόντες ἐπὶ τὰς τῶν ζῴων γενέσεις τοιοῦτόν τινα τρόπον ὑπολάβοιμεν , ἐπὶ τοῦ θεοῦ θεοπρεπεστέρᾳ κέχρηται εἰκόνι ὁ ἀπόστολος , περὶ μὲν τοῦ πατρὸς εἰπὼν φῶς οἰκῶν ἀπρόσιτον , τὸν δὲ υἱὸν ἀπαύγασμα τοῦ πατρικοῦ φωτὸς ὁρισάμενος , ὥστε εἶναι τὸ ἀπαύγασμα γέννημα τοῦ πρώτου φωτός , οὐ κατὰ τὴν τῶν θνητῶν ζῴων ὑποστὰν γένεσιν , κατὰ δὲ τὸ ῥηθὲν παράδειγμα .
εἰκότως οὖν καὶ εἰκόνα αὐτὸν τοῦ θεοῦ τοῦ ἀοράτου ἀποκαλεῖ , διὰ τὸ ἐν μορφῇ θεοῦ ὑπάρχειν , καὶ διὰ τὸ ἀπαύγασμα εἶναι καὶ χαρακτῆρα τῆς ὑποστάσεως .
διὰ ταῦτα γὰρ περὶ αὐτοῦ γράφων ἔλεγεν ὅς ἐστιν εἰκὼν τοῦ θεοῦ τοῦ ἀοράτου .
πρωτότοκος πάσης κτίσεως , ὅτι ἐν αὐτῷ ἐκτίσθη τὰ πάντα τὰ ἐν οὐρανοῖς καὶ τὰ ἐπὶ τῆς γῆς , εἴ τε ὁρατὰ εἴ τε ἀόρατα , εἴ τε θρόνοι εἴ τε κυριότητες εἴ τε ἀρχαὶ εἴ τε ἐξουσίαι 0 1 2 ·
τὰ πάντα δι αὐτοῦ καὶ εἰς αὐτὸν ἔκτισται ·
καὶ αὐτός ἐστιν πρὸ πάντων καὶ τὰ πάντα ἐν αὐτῷ συν ἑστηκεν .
ταῦτα γὰρ περὶ τῆς θεότητος τοῦ υἱοῦ τοῦ θεοῦ , κ ἂν μὴ Μαρκέλλῳ δοκῇ , εἴρηται .
οὐ γὰρ περὶ τῆς σαρκὸς εἶπεν ἂν τοσαῦτα ὁ θεῖος ἀπόστολος .
μωρὸν γὰρ τοῦτο καὶ ἀδιανόητον , πρὸς τῷ καὶ ἀσυνάρτητον εἶναι τῆς φράσεως τὴν ἑρμηνείαν 0 ·
πῶς γὰρ περὶ τῆς σαρκὸς ἥρμοζε λέγειν ὅς ἐστιν εἰκών , δέον  εἰ ἄρα  φῆσαι 0 ·
ἥ ἐστιν εἰκών .
ιεʹ .
καὶ ἐν ἑτέρῳ δὲ πάλιν ὁ αὐτὸς εἰκόνα τοῦ θεοῦ αὐτὸν ὠνόμαζεν λέγων εἰ δὲ καὶ ἔστιν κεκαλυμμένον τὸ εὐαγγέλιον ἡμῶν , ἐν τοῖς ἀπολλυμένοις ἐστὶν κεκαλυμμένον , ἐν οἷς ὁ θεὸς τοῦ αἰῶνος τούτου ἐτύφλωσεν τὴ νοήματα τῶν ἀπίστων πρὸς τὸ μὴ καταυγάσαι ἐν ταῖς καρδίαις αὐτῶν τὸν φωτισμὸν τοῦ εὐαγγελίου τοῦ Χριστοῦ , ὅς ἐστιν εἰκὼν τοῦ θεοῦ .
ἔνθα καὶ προσήκει τὸν νοῦν ἐπιστῆσαι , ὡς ὁ θεῖος ἀπόστολος ὁρικὸν ἐξηνέγκατο λόγον περὶ τοῦ Χριστοῦ εἰπὼν αὐτὸν εἰκόνα τοῦ θεοῦ , ἵνα μή τις δύο θεοὺς ὑπολάβοι εἶναι , ἀλλ ἕνα τὸν ἐπὶ πάντων .
εἰ γὰρ εἷς θεός , καὶ οὐκ ἔστιν ἕτερος πλὴν αὐτοῦ , αὐτὸς ἂν εἴη ὁ καὶ διὰ τοῦ υἱοῦ ὡς δι εἰκόνος γνωριζόμενος 0 .
διὸ καὶ ὁ υἱὸς θεός , διὰ τὴν ἐν αὐτῷ τοῦ πατρὸς ὡς ἐν εἰκόνι μόρφωσιν 0 .
ὃ δὴ παρίστησιν ὁ θεῖος ἀπόστολος , τοτὲ μὲν λέγων ὃς ἐν μορφῇ θεοῦ ὑπάρχων , τοτὲ δὲ αὐτὸν εἰκόνα τοῦ θεοῦ ὁριζόμενος 0 .
οὐκοῦν μετὰ τῶν ἄλλων ἐπηγοριῶν καὶ εἰκὼν τοῦ θεοῦ πρὸ τῆς ἐνσάρκου παρουσίας ὁ υἱὸς ἦν τε καὶ ὠνόμασται .
ἀλλὰ ταῦτα μὲν ἀπὸ τῆς καινῆς διαθήκης , ὀλίγα ἀπὸ μυρίων , ἡμῖν λόγου συμμετρίας χάριν συνῆκται .
ιςʹ .
καὶ οἱ πάλαι δὲ γενόμενοι τοῦ θεοῦ προφῆται τὸν αὐτὸν διαφόροις ἐτίμων θεολογίαις .
ὁ μὲν γὰρ ἀπεκάλει αὐτὸν πνεῦμα τοῦ θεοῦ λέγων ἐξελεύσεται ῥάβδὸς ἐκ τῆς ῥίζης Ἰεσσαί , καὶ ἄνθος ἐκ τῆς ῥίζης ἀναβήσεται , καὶ ἐπαναπαύσεται ἐπ αὐτὸν πνεῦμα τοῦ θεοῦ , πνεῦμα σοφίας καὶ συνέσεως καὶ τὰ ἑξῆς .
σαφῶς γὰρ τὸν ἐκ σπέρματος Δαυὶδ κατὰ σαρκα καὶ τὸν ἐνοικήσαντα αὐτῷ θεὸν λόγον διὰ τούτων ἐδήλου .
ἔνθεν ὁ θεῖος ἀπόστολος ποτὲ μὲν ἔλεγεν ὁ δὲ κύριος τὸ πνεῦμά ἐστιν , ποτὲ δὲ Χριστὸς θεοῦ δύναμις καὶ θεοῦ σοφία 0 1 .
καὶ ἕτερος δὲ ὁμοίως πνεῦμα αὐτὸν ἀποκαλεῖ λέγων πνεῦμα πρὸ προσώπου ἡμῶν Χριστὸς κύριος 0 .
καὶ ἐν τῷ εὐαγγελίῳ δὲ περὶ αὐτοῦ σαφῶς εἴρηται ἰδοὺ ὁ παῖς μου ὃν ᾑρέτισα , ὁ ἀγαπητός μου 0 .
ὃν ηὐδόκησεν ἡ ψυχή μου .
ἔδωκα τὸ πνεῦμά μου ἐπ αὐτόν , κρίσιν τοῖς ἔθνεσιν ἐξοίσει  .
ιζʹ .
προφητῶν δὲ ἄλλος ζωὴν αὐτὸν καὶ φῶς ὠνόμαζεν ἐν τῷ προσφωνεῖν τῷ θεῷ καὶ λέγειν ὅτι παρὰ σοὶ πηγὴ ζωῆς , ἐν τῷ φωτί σου ὀψόμεθα φῶς 0 .
τίς γὰρ ἦν ἡ παρὰ τῷ θεῷ πηγὴ τῆς ζωῆς καὶ τὸ φῶς ἢ αὐτὸς ὁ ἐν εὐαγγελίοις εἰπὼν ἐγώ εἰμι τὸ φῶς τοῦ κόσμου , καὶ ἐγώ εἰμι ἡ ὁδὸς καὶ ἡ ἀλήθεια καὶ ἡ ζωή ;
διὸ πάλιν ἱκετεύων ὁ προφήτης ἐν εὐχῇ πρὸς τὸν θεὸν λέγει ἐξαπόστειλον τὸ φῶς σου καὶ τὴν ἀλήθειάν σου ·
αὐτά με ὁδηγήσει .
ιηʹ .
ἀλήθειαν δὲ αὐτὸν καὶ Ζοροβάβελ ἀνειπὼν νικητηρίων ἠξιώθη .
ὅτ ἐπὶ τοῦ Περσῶν βασιλέως ἀναγέγραπται εἰρηκὼς καὶ ἡ ἀλήθεια μένει καὶ ἰσχύει εἰς τὸν αἰῶνα , καὶ ζῇ καὶ κρατεῖ εἰς τὸν αἰῶνα τοῦ αἰῶνος .
καὶ οὐκ ἔστιν παρ αὐτῇ λαβεῖν πρόσωπα , ἀλλὰ τὰ δίκαια ποιεῖ , ἀπὸ πάντων τῶν ἀδίκων καὶ πονηρῶν ἀπέχεται .
οἷς ἐπιλέγει καὶ αὐτῆς ἡ ἰσχὺς καὶ τὸ βασίλειον καὶ ἡ ἐξουσία καὶ ἡ μεγαλοσύνη πάντων τῶν αἰώνων .
ζῆν γὰρ εἰπὼν τὴν ἀλήθειαν καὶ νικᾶν καὶ κρατεῖν , ἐμφαντικώτατα παρέστησεν αὐτῆς τὴν ὑπόστασιν .
οἷς ἀκολούθως καὶ αὐτὸς ὁ σωτὴρ ἀλήθειαν ἑαυτὸν ὀνομάζων τὴν τοῦ Ζοροβάβελ μαρτυρίαν ἐπεσφραγίζετο .
ιθʹ .
καὶ ποταμὸν δὲ αὐτὸν ὠνόμασεν ὁ εἰπών τοῦ ποταμοῦ τὰ ὁρμήματα εὐφραίνουσιν τὴν πόλιν τοῦ θεοῦ .
ἤδη δὲ καὶ ὄρος προσεῖπεν ὁ φήσας τὸ ὄρος ὃ ηὐδόκησεν ὁ θεὸς κατοικεῖν ἐν αὐτῷ .
διὸ καὶ παρὰ τῷ Δανιὴλ ἐξ ὄρους λίθος τμηθεὶς ἄνευ χειρῶν καὶ πάλιν ὁ αὐτὸς ἀποκαθιστάμενος εἰς ὄρος ὑψηλὸν ἑωρᾶτο , τοῦ μὲν ὄρους τὴν προΰπαρξιν τῆς θεότητος αὐτοῦ σημαίνοντος , τοῦ δὲ λίθου τὴν ἀνθρωπότητα 0 .
καʹ .
καὶ δικαιοσύνην δὲ αὐτὸν ἐκάλουν ὡς ὁ λέγων τίς ἐξήγειρεν ἀπὸ ἀνατολῶν δικαιοσύνην 0 ;
καὶ ἥλιον δικαιοσύνης ὡς ὁ εἰπὼν τοῖς δὲ φοβουμένοις με ἀνατελεῖ ἥλιος δικαιοσύνης , καὶ ἴασις ἐν ταῖς πτέρυξιν αὐτοῦ 0 .
καὶ ἄλλος δύσεται φησὶν ὁ ἥλιος ἐπὶ τοὺς προφήτας τοὺς πλανῶντας τὸν λαόν μου ·
οὐ γὰρ δὴ ταῦτα τῷ αἰσθητῷ ἐφαρμόζοι ἂν ἡλίῳ , ἀλλ οὐ δὲ τῷ ἐνσάρκῳ λόγῳ .
καὶ σοφίαν δὲ αὐτὸν ὀνομάζει Σολομὼν ἐν λέγων ἡ σοφία ᾠκοδόμησεν ἑαυτῇ οἶκον , καὶ ὑπήρεισεν στύλους ἑπτὰ καὶ τὰ ἑξῆς .
καὶ ὅτι προκόσμιος ἦν ἡ σοφία ζῶσα καὶ ὑφεστῶσα , αὐτὸς ἐδίδασκεν ἐκ προσώπου αὐτῆς ταύτας προέμενος τὰς φωνὰς ἐγὼ ἡ σοφία κατεσκήνωσα βουλήν , καὶ γνῶσιν καὶ ἔννοιαν ἐγὼ ἐπεκαλεσάμην , εἶθ ἑξῆς ἐπιλέγων δι  ἐμοῦ βασιλεῖς βασιλεύουσιν καὶ οἱ δυνάσται γράφουσιν δικαιοσύνην , δι ἐμοῦ μεγιστᾶνες μεγαλύνονται , καὶ τύραννοι δι ἐμοῦ κρατοῦσιν .
ἀλλὰ καὶ ξύλον ζωῆς καὶ κύριον αὐτὸν Σολομὼν ἀπεκάλει λέγων ξύλον ζωῆς ἐστιν πᾶσιν τοῖς ἀντεχομένοις αὐτῆς , καὶ τοῖς ἐπερειδομένοις ἐπ αὐτὴν ὡς ἐπὶ κύριον ἀσφαλής 0 .
κεʹ .
καὶ ὁ τοῦ Σολομῶνος δὲ πατὴρ Δαυὶδ ἐν ὁμοῦ καὶ κύριον ὁμοῦ καὶ ἱερέα αὐτὸν ὠνόμαζεν ·
τοτὲ μὲν λέγων εἶπεν ὁ κύριος τῷ κυρίῳ μου ·
καθοῦ ἐκ δεξιῶν μου , τοτὲ δὲ φάσκων ὤμοσεν κύριος καὶ οὐ μεταμεληθήσεται ·
σὺ ἱερεὺς εἰς τὸν αἰῶνα κατὰ τὴν τάξιν Μελχισεδέκ .
καὶ θεὸν δὲ αὐτὸν οἶδεν ὁμολογεῖν ὁ αὐτὸς φάσκων ὁ θρόνος σου ὁ θεὸς εἰς τὸν αἰῶνα τοῦ αἰῶνος , ῥάβδος εὐθύτητος ἡ ῥάβδος τῆς βασιλείας σου 0 .
ἠγάπησας δικαιοσύνην καὶ ἐμίσησας ἀνομίαν ·
διὰ τοῦτο ἔχρισέν σε ὁ θεός , ὁ θεός σου , ἔλαιον ἀγαλλιάσεως παρὰ τοὺς μετόχους σου .
θεὸς γὰρ ἐν τούτοις χριόμενος ὑπὸ τοῦ θεοῦ τίς ἂν ἕτερος εἴη ἢ αὐτὸς ὁ διὰ τὸ χρῖσμα τὸ πατρικὸν Χριστὸς ἀνηγορευμένος ;
ὁ δ αὐτὸς οὗτος καὶ ἀγαπητὸς ἦν τοῦ θεοῦ , ὃ δὴ παρίστησιν ἡ τοῦ προγραφὴ περιέχουσα ᾠδὴ ὑπὲρ τοῦ ἀγαπητοῦ .
κηʹ .
ἡσαίας δὲ βραχίονα αὐτὸν ἀπεκάλει λέγων  ἀποκαλύψει κύριος τὸν βραχίονα τὸν ἅγιον αὐτοῦ ἐνώπιον πάντων τῶν ἐθνῶν .
καὶ Δαυὶδ ὁμοῦ δικαιοσύνην καὶ σωτήριον αὐτὸν ἠπίστατο , διὸ ἔλεγεν  ἐγνώρισεν κύριος τὸ σωτήριον αὐτοῦ , ἐνώπιον τῶν ἐθνῶν ἀπεκάλυψεν τὴν δικαιοσύνην αὐτοῦ  , καὶ πάλιν εὐαγγελίζεσθε ἡμέραν ἐξ ἡμέρας τὸ σωτήριον αὐτοὺ , καὶ αὖθις τίς δώσει ἐκ Σιὼν τὸ σωτήριον τοῦ Ἰσραήλ ;
καὶ δεῖξον ἡμῖν , κύριε , τὸ ἔλεός σου , καὶ τὸ σωτήριόν σου δώῃς ἡμῖν .
καὶ τί με δεῖ καθ ἕκαστον ἀναλέγεσθαι , παρὸν τῷ φιλομαθεῖ τὰ τοιαῦτα συνάγειν ἐξ ἁπάσης τῆς θεοπνεύστου γραφῆς , δι ἧς φαίνονται οἱ τοῦ θεοῦ ἄνθρωποι τῷ θείῳ πνεύματι φωτισθέντες τὴν τοῦ μονογενοῦς υἱοῦ τοῦ θεοῦ γνῶσιν , ἀπόρρητον οὖσαν τότε καὶ τὰ πλήθη διαλανθάνουσαν τοῦ Ἰουδαίων λαοῦ .
διὸ καὶ διαφόρως αὐτὸν ἐξεφώνουν κεκαλυμμέναις ταῖς ἐπηγορίαις .
ἐφυλάττετο γὰρ τῇ αὐτοῦ παρουσίᾳ ἡ χάρις τοῦ κηρύγματος τῆς περὶ αὐτοῦ θεολογίας , ἣν καθ ὅλης τῆς οἰκουμένης ἡ αὐτοῦ ἐκκλησία ὥσπερ τι πάλαι κρύφιον καὶ σεσιγημένον μυστήριον παραλαβοῦσα σεμνύνεται .
τοῦτο γοῦν καὶ ὁ θεῖος ἀπόστολος διδάσκει λέγων κατὰ τὴν οἰκονομίαν τοῦ θεοῦ τὴν δοθεῖσάν μοι εἰς ὑμᾶς πληρῶσαι τὸν λόγον τοῦ θεοῦ , τὸ μυστήριον τὸ ἀποκεκρυμμένον ἀπὸ τῶν αἰώνων καὶ ἀπὸ τῶν γενεῶν  νυνὶ δὲ ἐφανερώθη τοῖς ἁγίοις αὐτοῦ , οἷς ἠθέλησεν ὁ θεὸς γνωρίσαι τί τὸ πλοῦτος τῆς δόξης τοῦ μυστηρίου τούτου ἐν τοῖς ἔθνεσιν , ὅς ἐστιν Χριστὸς ἐν ὑμῖν .
ἡ ἐλπὶς τῆς δόξης 0 .
ὁρᾷς ὅπως μυστήριον ἦν ἀποκεκρυμμένον πρότερον , νυνὶ δὲ φανερωθὲν ὁ υἱὸς τοῦ θεοῦ 0 .
διόπερ οἱ μὲν τοῦ θεοῦ προφῆται τῷ προφητικῷ πνεύματι μυστικῶς αὐτὸν ἐθεολόγουν , τὸ δὲ πλῆθος τοῦ Ἰουδαίων ἔθνους ἐν ἀγνοίᾳ ἐτύγχανεν τοῦ κεκρυμμένου μυστηρίου .
ὅθεν θεὸν μὲν ἐδιδάσκετο ἕνα εἰδέναι διὰ τὸ τῇ πολυθέῳ πλάνῃ συνεχῶς ὑποσύρεσθαι , πατέρα δὲ ὄντα τὸν θεὸν υἱοῦ τοῦ μονογενοῦς ἠγνόει ·
τοῦτο γὰρ ἐφυλάττετο τῇ ἐξ ἐθνῶν ἐκκλησίᾳ τὸ μυστήριον , κατ  ἐξαίρετον χάριν αὐτῇ δεδωρημένον , ἐν αὐτῷ γάρ εἰσιν κατὰ τὸν ἀπόστολον πάντες οἱ θησαυροὶ τῆς σοφίας καὶ γνώσεως ἀπόκρυφοι .
ἀλλὰ γὰρ διὰ τοσούτων ὁ τοῦ θεοῦ λόγος , ὁ ἐν ἀρχῇ πρὸς τὸν θεόν 0 .
οὐ μόνον λόγος κεκλημένος , ὡς Μάρκελλος οἴεται , ἀπεδείχθη .
ἀλλὰ καὶ υἱὸς καὶ μονογενὴς καὶ φῶς καὶ ἄρτος καὶ Ἰησοῦς καὶ Χριστὸς καὶ κύριος καὶ ἀρχιερεὺς καὶ ἀπαύγασμα καὶ χαρακτὴρ καὶ εἰκὼν καὶ πρωτότοκος πάσης κτίσεως καὶ πηγὴ ζωῆς καὶ ἀλήθεια καὶ ποταμὸς καὶ δικαιοσύνη καὶ ἥλιος δκαιοσύνης καὶ σοφία καὶ ξύλον ζωῆς καὶ κύριος καὶ θεὸς καὶ ἀγαπητὸς καὶ ἱερεὺς καὶ βραχίων καὶ δικαιοσύνη καὶ σωτήριον .
καὶ πάντα ταῦτα ὢν καὶ προϋπάρχων τῆς σαρκὸς ὠνομάζετο , ὡς αἱ παρατεθεῖσαι γραφαὶ δεδηλώκασιν .
τίνι τοίνυν λόγῳ ταῦτα πάντα παρεὶς Μάρκελλος ἐπὶ μόνου τοῦ λόγου ἵσταται , οὐ διαβαίνων μὲν καὶ ἐπὶ τὰς λοιπὰς ἐπωνυμίας , μόνον δὲ λόγον αὐτὸν εἶναι φάσκων τοῦ θεοῦ καὶ λόγον σημαντικόν , ποτὲ μὲν ἡσυχάζοντα ἐν τῷ θεῷ , ποτὲ δὲ ἐνεργείᾳ μόνῃ λαλοῦντα λέγοντα ἢ πράττοντα , ἢ διὰ τὸ Σαβελλιάζειν ἄντικρυς καὶ μὴ πιστεύειν εἰς τὸν υἱὸν τοῦ θεοῦ μη δὲ γνωρίζειν τὸ μυστήριον τὸ προϋπάρχον μὲν πάλαι , μόνῃ δὲ τῇ ἐκκλησίᾳ τοῦ Χριστοῦ διὰ τῆς αὐτοῦ φανερωθὲν χάριτος ;
εἰ δὲ λέγοι μυστήριον εἶναι ἀγνοούμενον τὸ λόγον ἔχειν ἐν ἑαυτῷ τὸν θεὸν καὶ χρῆσθαι λόγῳ  τοῦτο γὰρ αὐτῷ Μαρκέλλῳ δοκεῖ τοῦτον γράφοντι τὸν τρόπον τί γὰρ ἕτερον ἦν ἀποκεκρυμμένον μυστήριον ἢ τὸ κατὰ τὸν λόγον 0 ;
οὕτως δὲ ἦν ἀποκεκρυμμένον ἐν τῷ θεῷ τοῦτο πρότερον τὸ μυστήριον , ὥστε μηδένα τοῦ προτέρου λαοῦ σαφῶς τὰ κατὰ τὸν λόγον εἰδέναι   εἰ δὴ οὖν τοῦτο λέγοι , μανθανέτω ὅτι καὶ πᾶς Ἰουδαίων τῶν τὸν Χριστὸν τοῦ θεοῦ μὴ ἐπεγνωκότων ὁμολογήσειεν ἂν τὸν λόγον ἔχειν τὸν θεὸν καὶ μὴ εἶναι ἄλογον .
τοῦτο δὲ καὶ Σαβέλλιος αὐτὸς καὶ πᾶς Ἕλλην τε καὶ βάρβαρος , ὁ θεὸν εἶναι ὑφιστάμενος , ἀναμφιλέκτως φήσαι ἄν ·
ἅμα γὰρ τῷ θεὸν εἰπεῖν , καὶ σοφὸν αὐτὸν νοεῖ καὶ λογικὸν καὶ δυνατὸν καὶ δίκαιον καὶ ἀγαθόν .
ποῖον οὖν μυστήριον ἦν ἀποκεκρυμμένον τὸ τοῖς πᾶσιν ὁμολογούμενον ;
τίς γὰρ οὐκ ἂν εἴποι ἐν τῷ θεῷ σοφίαν εἶναι καὶ δύναμιν καὶ ζωὴν καὶ φῶς καὶ ἀλήθειαν καὶ δικαιοσύνην καὶ λόγον καὶ πᾶν ὅ τι καλὸν καὶ ἀγαθόν 0 ;
μᾶλλον δὲ αὐτὸν εἶναι πάντα ταῦτα καὶ εἴ τι τούτων ἀνώτερόν τε καὶ κρεῖττον καὶ ἡμῖν ἄγνωστον 0 1 ·
ταῦτα γὰρ αὐτοδίδακτος φύσις ὁμολογεῖν περὶ τοῦ θεοῦ πάντα ἄνθρωπον ἐξαναγκάζει .
ἔνθεν καὶ τὸν υἱὸν διδασκόμεθα πάντα ταῦτα εἶναι , ἅτε μονογενῆ υἱὸν καὶ κληρονόμον ὄντα τοῦ πατρὸς καὶ πάντ ἔχοντα ὅσα καὶ ὁ πατήρ 0 .
διὸ ἐν μορφῇ θεοῦ λέλεκται καὶ εἰκὼν τοῦ θεοῦ κατὰ τὸν θεῖον ἀπόστολον φήσαντα ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο εἶναι ἴσα θεῷ , καὶ πάλιν ὅς ἐστιν εἰκὼν τοῦ θεοῦ .
οὐκ ἄρα τὸ λογικὸν εἶναι τὸν θεὸν τοῦτο ἦν τὸ μυστήριον τὸ ἀποκεκρυμμένον ἀπὸ τῶν αἰώνων καὶ ἀπὸ τῶν γενεῶν , οὐ δὲ τοῦτο νῦν ἐφανερώθη τὸ φυσικαῖς ἐννοίαις πᾶσιν ἀνθρώποις ἐγνωσμένον ·